**Referat fra utvidet ledermøte torsdag 8. februar 2018**

tilstede:

Annemarie B Hansen, Torben Lai, Jon Ivar Strømmen, Synnøve Øyen, Jim Fainberg, Jon R Moe, Suzanne Bjørneboe, Svetlana Trofimova, Hege Undhem Støre, Karianne B Gilje, Stine Hebert, Atle Faye, Trond Lossius, Tore Dingstad, Jørn Mortensen (ref)

meldt forfall:

Merete Lingjærde, Ellen Aslaksen, Lillian Andersen

1. Informasjonssaker

- Rektor orienterte om styremøtet. Alle saker ble vedtatt. Viktigste saker var etablering av ph.d.-grad i kunstneriske utviklingsarbeid samt at det ble lagt til et vedtak på budsjettsaken: Det skal presenteres en plan for ressursinnsats for å nå de strategiske målene som er artikulert i Strategiplan 2017-22.

- Trond Lossius presenterte plan for utvikling av rutiner for stipendiater for bruk av verksteder/scener, samt utvikling av et langsiktig romprogram for stipendiatene.

2. Åpen skole 2018

Møtet diskuterte problemstillingene i notatet og det var en diskusjon om hva Åpen skole er og hvilken hensikt konseptet skal tjene. Det er klart at det er en blanding av et rekrutteringstiltak og et formidlingstiltak overfor bransje/offentlighet. Datoene for 2018 er 13. og 14. desember, og avslutningen av Tegneskolen 200 år som er lagt til 12. desember.

Møtet besluttet å sette sammen en gruppe med programansvarlige som holdes i av seksjon for kommunikasjon. Gruppen skal diskutere innhold og rigg, samt forberede en diskusjon i ledermøte om hva Åpens skole skal være. Gruppen kommer tilbake til datoer for behandling i ledermøte.

3. Stillingsbeskrivelser og dimensjonering

Direktøren gjennomgikk saken og presenterte en samlet dimensjonering av støttefunksjonene for avdelingene. Det ble foreslått å se spesifikt på dimensjonering av avdelingsadministrativ støtte. Møtet ble ikke enige om noen type dimensjonering.

Saken kommer opp asap.

4. Investeringsbehov Teknisk Produksjon 2018 med prioriteringer

Seksjonssjef Jim Fainberg presenterte utfordringene – og spesifikt knyttet til orkestergraven på hovedscenen.

Hovedscenens behov prioriteres basert både pga. HMS-situasjonen *og* med henvisning til Kunsthøgskolens identitet.

Det forutsettes for det videre arbeidet at fagmiljøene spiller inn signaler i forhold til studiepoeng og utdanningsaktivitet. Dette gjelder de øvrige prioriteringer.

5. Eventuelt

Ingen saker til eventuelt